Bernard Thévenet
<s>Bernar Tevene (, IPA: ; 10. januar 1948) bivši je francuski profesionalni biciklista u periodu od 1970. do 1981. godine.</s><s>Tevene je dvostruki pobednik Tur de Fransa.</s><s>Poznat je i kao čovek koji je okončao eru Edija Merksa, koji je pet puta osvajao Tur de Frans.</s>

<s>Detinjstvo i amaterska karijera 
Tevene je rođen u farmerskoj porodici i živeo je u seocetu zvanom Volan ().</s><s>Sa šest godina je išao u školu na polici na sestrinom biciklu, a svoj prvi bicikl je dobio godinu kasnije i vozio je po deset kilometara.</s><s>Prvi bicikl za odrasle dobio je kao poklon za završetak škole, sa 14 godina.</s><s>Njegovim roditeljima je bio potreban na farmi, ali su znali njegove ambicije.</s><s>Tevene je vozio na trci, a roditelji su to saznali tek iz lokalnih novina.</s><s>Predsednik kluba ih je pozvao na narednu trku i Tevene je pobedio.</s><s>Bio je šampion Burgundija 1965. i 1966. a 1968. osvojio je nacionalno prvenstvo za juniore.</s><s>1969. odslužio je vojni rok.</s>

<s>Profesionalna karijera 
Profesionalnu karijeru je počeo u timu Pežo 1970. i ostvario je dve pobede, osvojio je trku Mon Faron, a zatim je vozio svoj prvi Tur de Frans.</s><s>Tevene je u tim pozvan dva dana pre početka Tura.</s><s>Pobedio je na etapi 18, na kol de Turmaleu, a u generalnom plasmanu završio je na 35 mestu.</s><s>1971. osvojio je dve trke u Francuskoj, a na Tur de Fransu je opet osvojio jednu etapu i četvrto mesto u generalnom plasmanu.</s><s>1972. je osvojio trku u Lombardiji, Monte Kampione i trku u Bretanji.</s><s>Na Tur de Fransu, Tevene je pao na spustu na sedmoj etapi i dobio je privremenu amneziju.</s><s>Tek kad je prepoznao timski automobil, setio se da vozi Tur de Frans.</s><s>Odbio je da napusti Tur i četiri dana kasnije, osvojio je etapu na Mon Ventuu.</s><s>Tevene je pobedio i na etapi 17 i završio je na devetom mestu u generalnom plasmanu.</s>

<s>Godine 1973. osvojio je etapu na Kriterijumu Dofine, gde je završio na drugom mestu u generalnom plasmanu, iza Luisa Okanje.</s><s>Osvojio je treće mesto na Vuelta a Espanji i nacionalno prvenstvo, a zatim je osvojio drugo mesto na Tur de Fransu, gde je takođe ostao iza Luisa Okanje, u godini kada je Edi Merks odlučio da ne vozi Tur.</s><s>Tevene je pobedio na dve etape.</s>

<s>Godine 1974. osvojio je etapu na Pariz—Nici, Kriterijum Internacional i Vuelta Kataloniju.</s><s>Na Tur de Fransu nije ostvario pobedu, a morao je da napusti Tur tokom 11 etape, zbog bolesti.</s>

<s>Godine 1975. osvojio je Kriterijum Dofine i još nekoliko trka u Francuskoj.</s><s>Završio je drugi na Lijež—Bastonj—Liježu, a zatim je osvojio Tur de Frans.</s><s>Tevene je napao Merksa na kol d Izoardu, 14. jula, na dan Bastilje.</s><s>Merks je to teško držao, a zatim ga je udario navijač.</s><s>Merks je izgubio žutu majicu i više je nije vratio.</s><s>Merks je završio na drugom mestu, tri minuta iza Tevenea.</s>

<s>Godine 1976. osvojio je drugi put Kriterijum Dofine, a Tur de Frans je napustio tokom 19 etape.</s><s>Nakon Tura, osvojio je drugo mesto na Điro di Lombardiji i trku šest dana Grenobla.</s>

<s>Godine 1977. osvojio je nekoliko trka u Francuskoj, drugo mesto na Kriterijumu Dofine, a zatim je osvojio Tur de Frans po drugi put, uz jednu etapnu pobedu.</s><s>Nakon Tura, osvojio je trku Monžuika.</s><s>Kasnije te godine, Tevene je završio u bolnici zbog oboljenja jetre, što je pripisano prevelikoj upotrebi steroida.</s><s>1978. ostvario je samo dve pobede, vozio je Tur de Frans, ali je morao da napusti tokom 11 etape i završio je u bolnici.</s><s>1979. nije imao nikakvih uspeha i napustio je Pežo tim na kraju sezone.</s>

<s>Godine 1980. vozio je za španski tim Teka, ostvario je šest pobeda, među kojima je i trka šest dana Grenobla.</s><s>Tur de Frans završio je na 17 mestu.</s>

<s>Godine 1981. pobedio je klasik Indr, etapu na Turu Valklos, a zatim je vozio svoj zadnji Tur de Frans, završio ga je na 37 mestu.</s><s>Zadnju pobedu ostvario je na trci Kriterijumu Kastiljon.</s>

<s>Kraj karijere i privatni život 
Tevene je završio karijeru na kraju 1981. godine, a 1984. bio je sportski direktor u timu La Redoute, u kojem je vozio Stiven Rouč.</s><s>Bio je sportski komentator i otvorio je radnju biciklističke odeće, koja je nosila njegovo ime.</s><s>Upitan da li je teško biti biciklista, odgovorio je da je teže biti francuski farmer.</s>

<s>Od 2010. je direktor trke Kriterijum Dofine.</s>

<s>Doping 
Tevene je bio pozitivan tokom trke Pariz—Nica 1977. godine.</s><s>Godine 1978. je bio jako loš, teško je završavao trke, a novinar na radio stanici se zapitao da li je to zbog dopinga.</s><s>Tevene i njegov suvozač su odbili da daju intervijue toj radio stanici.</s><s>Otišao je u bolnicu kada su testovi pokazali ozbiljne probleme sa nadbubrežnom žlezdom.</s><s>Tevene je priznao da je koristio steroide i pozvao je da dođe kraj drogi u sportu.</s>

<s>Vidi još 
 Tur de Frans</s>

<s>Spoljašnje veze</s>

<s>Profil na biciklističkoj arhivi
 Zvanični rezultati Bernara Tevenea na Tur de Fransu</s>

<s>Francuski biciklisti
Pobjednici Tour de Francea</s>

